Diari Oficial de la Generalitat Valenciana


Sumari del DOGV 4071, del 24-08-2001 (2001/8045)

Notificació de la resolució dictada en l'expedient de baixa de l'establiment hoteler Lolita.
--------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8045


Organisme emissor
:   Agència Valenciana del Turisme

Tipus de document
:   Anunci

Notificació de la resolució dictada en l'expedient de baixa de l'establiment hoteler Lolita. [2001/F8045]
  
Per no ser possible notificar de forma personal i directa als interessats la Resolució del director de l'Àrea de Producte de l'Agència Valenciana del Turisme, de data 31 de maig de 2001, recaiguda en l'expedient de baixa de l'establiment hoteler Lolita, es procedeix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 31 de maig del 2001- El director de l'Àrea de Producte: Víctor Yepes Piqueras.
  
«Vist l'expedient de baixa de l'establiment hoteler Lolita, situat a Vinaròs, al carrer de Sant Cristòfol, 39, la signatura d'identificació del qual és H-461-CS.
  
Tenint en compte que:
  
Primer. Amb data 2 de maig de 2000, la inspecció del Servei Territorial de Turisme de Castelló va visitar l'establiment, i va comprovar que aquest es trobava tancat al públic des de fa un any aproximadament, segons manifestacions dels veïns.
  
Visitat novament el citat establiment es comprova que en la direcció de la pensió actualment hi ha un bar cafeteria denominat Los Cubos, el titular del qual és Ortiz Fibla, SL, on s'informa que l'establiment de referència va tancar al públic fa diversos anys per la mort del seu titular, el senyor Aurelio Sanz García.
  
Segon. Pel que s'ha exposat, es va donar, de conformitat amb l'article 84 de la Llei 30/1992, de 26 de novembre, tràmit d'audiència de baixa pel Servei Territorial de Castelló, a tots els interessats en l'expedient.
  
Transcorregut el dit termini no s'han presentat al·legacions.
  
Fonaments de dret
  
Primer i únic. L'article 1 del Decret 153/1993, de 17 d'agost, regulador dels establiments hotelers a la Comunitat Valenciana, estableix que queden subjectes a aquest les empreses i establiments que es dediquen a prestar, de forma professional i habitual, allotjament per mitjà de preu, d'acord amb les especificacions de la mateixa norma i les disposicions de desplegament, tinguen o no altres serveis complementaris.
  
Els fets reflectits en els antecedents posen de manifest que en l'establiment no es desenvolupa l'activitat a què fa referència l'article 1 del decret esmentat, per la qual cosa és procedent la seua baixa en el Registre General d'Empreses, Establiment i Professions Turístiques de la Comunitat Valenciana, com a establiment hoteler.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa Lolita com a establiment hoteler, situat a Vinaròs, al carrer de Sant Cristòfol, 9.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra la present resolució, que no posa fi a la via administrativa, podrà interposar-se un recurs d'alçada davant del president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.